Praktiese navorsingsmetodologie – S-Leer
Gepaste en weldeurdagte navorsingsmetodes en ontwerp is die versekering dat jy by relevante en betroubare resultate sal uitkom. Die wetenskaplike proses en manier van dink gee ook ŉ raamwerk van stappe wat jy moet volg, en maak dit eintlik makliker omdat jy dan presies weet waar om te begin en watter vrae om by elke stap te vra. Hierdie seminaar is prakties van aard en gaan poog om bruikbare hulpmiddels vir jou te gee om jou navorsing te bedink, te beplan en uit te voer – selfs te geniet sodat jy weer en weer navorsing sal wil aanpak.
Ontwerp en beplan van jou projek
Hierdie seminaar is gemik op mense wat as deel van hulle werk navorsing moet doen, ŉ nagraadse studie wil aanpak of net in navorsing belangstel.
BIOGRAFIE: Nicolien Welthagen
Nicolien Welthagen is ŉ senior navorsingsielkundige by die Solidariteit Navorsingsinstituut (SNI). Sy het 25 jaar ondervinding in gedragsnavorsing, onder andere by die Militêre Psigologiese Instituut en UNISA. Sy was ook ŉ onafhanklike navorser vir verskeie maatskappye soos Coca-Cola, ABSA, FNB en die Suid-Afrikaanse Lugdiens-fonds. Sy was ŉ studieleier vir verskeie meesters- en doktorale studente en het deeltyds by die Universiteit van Pretoria modules in navorsingsmetodologie aangebied.
Sy is tans besig met haar PhD wat handel oor die onwikkeling van ŉ interaktiewe navorsingsmetodologieprogram wat studente kan help met hulle beplanning en uitvoering van hulle nagraadse navorsingsprojekte.
Teenwoordig Praktiese Navorsingsmetodologie